În momentul de față nu există un remediu definitiv pentru această infecție. Nu există nici vreun remediu natural.  Sistemul imunitar al organismului este cel care luptă cu virusul și reușește să îl elimine complet în decurs de 1-2 ani. Tratamentele disponibile și recomandate de medici au rolul de a micșora cantitatea de virus din organism pentru ca imunitatea să fie eficientă. De asemenea, tratamentele sunt eficiente împotriva simptomelor; îndepărtarea negilor reușește să reducă riscul infectării partenerului/partenerei și intervențiile ginecologice pot preveni evoluțiile agresive până la apariția cancerului.